Նախագիծ

**ԱՐՁԱՆԱԳՐՈՒԹՅՈՒՆ**

 «Եվրասիական տնտեսական միության մասին»
2014 թվականի մայիսի 29-ի պայմանագրում
փոփոխություններ կատարելու մասին

Եվրասիական տնտեսական միության անդամ պետությունները, այսուհետ՝ անդամ պետություններ,

«Եվրասիական տնտեսական միության մասին» 2014 թվականի մայիսի 29-ի պայմանագրի 82-րդ հոդվածի 2-րդ կետն իրագործելու նպատակով,

առաջնորդվելով «Ղրղզստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու կապակցությամբ Ղրղզստանի Հանրապետության կողմից «Եվրասիական տնտեսական միության մասին» 2014 թվականի մայիսի 29-ի պայմանագրի, Եվրասիական տնտեսական միության իրավունքի մաս կազմող առանձին միջազգային պայմանագրերի եւ Եվրասիական տնտեսական միության մարմինների ակտերի կիրառման պայմանների եւ անցումային դրույթների մասին» 2015 թվականի մայիսի 8-ին ստորագրված արձանագրության թիվ 1 հավելվածի
67-րդ կետով,

համաձայնեցին հետեւյալի մասին.

Հոդված 1

Անդամ պետությունների միջեւ էլեկտրական էներգիայի (հզորության) միջպետական հաղորդում իրականացնելու մեթոդաբանության մեջ («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 21 հավելվածը հանդիսացող «Էլեկտրաէներգետիկայի ոլորտում բնական մենաշնորհների սուբյեկտների ծառայություններին հասանելիության ապահովման, այդ թվում՝ գնագոյացման եւ սակագնային քաղաքականության հիմունքների մասին» արձանագրության հավելված) կատարել հետեւյալ փոփոխությունները.

1. 1-ին բաժինը լրացնել հետեւյալ բովանդակությամբ 1.5 կետով՝

«1.5. Ղրղզստանի Հանրապետության տարածքում:

1.5.1. Ղրղզստանի Հանրապետության ազգային էլեկտրական ցանցով (այսուհետ՝ Ղրղզստանի ԱԷՑ) ՄՊՀ-ի տարեկան կանխատեսվող ծավալները որոշվում են ՄՊՀ-ի իրականացման համար լիազորված կազմակերպության կողմից (այսուհետ՝ Ղրղզստանի ԱԷՑ-ի կառավարման հարցերով կազմակերպություն)՝ հայտի հիման վրա:

1.5.2. Առաջիկա օրացուցային տարվա համար հայտը ներկայացվում է նախորդող տարվա ապրիլի 1-ից ոչ ուշ։ Հայտի մեջ նշվում է ՄՊՀ-ի եւ առավելագույն հզորության տարեկան ծավալը՝ ամիսների բաշխմամբ եւ Ղրղզստանի Հանրապետության սահմանին էլեկտրական էներգիայի ընդունման եւ հանձնման կետերի նշմամբ։

1.5.3. Հայտն ուսումնասիրելիս Ղրղզստանի ԱԷՑ-ի կառավարման հարցերով կազմակերպությունն առաջնորդվում է Ղրղզստանի ԱԷՑ-ի առկա տեխնիկական հնարավորության մեծությամբ, որը որոշվում է սույն մեթոդաբանությանը համապատասխան։ ՄՊՀ-ի հայտագրվող մեծությունը Ղրղզստանի ԱԷՑ-ի առկա տեխնիկական հնարավորության մեծությունն ընդհանուր առմամբ տարեկան կտրվածքով կամ տարվա որեւէ ամսվա համար գերազանցելու դեպքում Ղրղզստանի ԱԷՑ-ի կառավարման հարցերով կազմակերպությունը հայտ ներկայացրած կազմակերպությանն ուղարկում է հիմնավորված մերժում։

1.5.4. ՄՊՀ-ի հայտագրված ծավալները, որոնք համաձայնեցվել են Ղրղզստանի ԱԷՑ-ի կառավարման հարցերով կազմակերպության հետ, ձեւակերպվում են որպես էլեկտրական էներգիայի հաղորդման պայմանագրի հավելված եւ հաշվի են առնվում էլեկտրական էներգիայի հաղորդման ծառայությունների սակագները հաշվարկելու ժամանակ։

1.5.5. ՄՊՀ–ի համար նախատեսվող էլեկտրական էներգիայի ծավալները կարող են ճշգրտվել անդամ պետությունների լիազորված կազմակերպությունների համաձայնեցմամբ՝ մինչեւ պլանավորվող մատակարարման տարվան նախորդող տարվա նոյեմբերի 1-ը։»։

2. 2-րդ բաժնում՝

ա) 2.2.2 ենթակետը «Ղազախստանի ՄԷՀ-ի միջեւ,» բառերից հետո լրացնել «Ղրղզստանի էներգահամակարգի (Ղրղզստանի ԷՀ) եւ Ղազախստանի ՄԷՀ-ի միջեւ,» բառերով.

բ) 2.2.3 ենթակետում՝

առաջին պարբերությունը շարադրել հետեւյալ խմբագրությամբ՝

«2.2.3. Հաշվարկային մոդելը Ռուսաստանի ՄԷՀ-ի, Ղազախստանի ՄԷՀ-ի, Ղրղզստանի ԷՀ-ի, Բելառուսի ՄԷՀ-ի, Հայաստանի ԷԷՀ-ի եւ երրորդ պետությունների էներգահամակարգերի տեխնոլոգիապես փոխկապակցված այն մասերի եւ (կամ) համարժեքների մաթեմատիկական մոդելն է, որոնց միջոցով իրականացվում է Ռուսաստանի ՄԷՀ-ի եւ Հայաստանի ԷԷՀ-ի միջեւ էլեկտրական էներգիայի (հզորության) հաղորդումը պլանավորման համար անհրաժեշտ ծավալով, եւ ներառում է հետեւյալ նկարագրությունը՝».

[Փոփոխությունը վերաբերում է միայն ռուսերենին]

գ) 2.2.6 ենթակետը «Ղազախստանի ՄԷՀ-ի համակարգային օպերատորի հետ» բառերից հետո լրացնել «, եւ Ղազախստանի ՄԷՀ-ի համակարգային օպերատորի եւ Ղրղզստանի ԱԷՑ-ի կառավարման հարցերով կազմակերպության կողմից երրորդ երկրների այն համակարգային օպերատորների համաձայնությամբ, որոնց էներգահամակարգերն աշխատում են զուգահեռաբար Կենտրոնական Ասիայի միացյալ էներգետիկական համակարգի շրջանակներում» բառերով.

դ) 2.3.1 ենթակետում՝

երրորդ պարբերությունը «Ղազախստանի ՄԷՀ-ի համակարգային օպերատորի հետ» բառերից հետո լրացնել «, այդ թվում՝ Ղրղզստանի Հանրապետության եւ Ղազախստանի Հանրապետության միջեւ պետական սահմանով էլեկտրաէներգիայի (հզորության) եւ ՄՊՀ-ի մատակարարումների հայտագրված ծավալները հաշվառելու համար.» բառերով.

չորրորդ պարբերությունը «Ղազախստանի ՄԷՀ-ի համակարգային օպերատորից ստացված» բառերից հետո լրացնել «, այդ թվում՝ Ղրղզստանի Հանրապետության եւ Ղազախստանի Հանրապետության միջեւ պետական սահմանով էլեկտրաէներգիայի (հզորության) եւ ՄՊՀ-ի մատակարարումների հայտագրված ծավալները հաշվի առնող» բառերով.

վերջին պարբերությունը «Ղազախստանի ՄԷՀ-ի համակարգային օպերատորին» բառերից հետո լրացնել «, Ղրղզստանի ԱԷՑ-ի կառավարման հարցերով կազմակերպությանը» բառերով.

ե) 2.3.2, 2.3.3 եւ 2.4.1 ենթակետերը համապատասխան հոլովով «Ղազախստանի ՄԷՀ-ի համակարգային օպերատոր» բառերից հետո լրացնել համապատասխան հոլովով «, Ղրղզստանի ԱԷՑ-ի կառավարման հարցերով կազմակերպություն» բառերով.

զ) 2.4.2 ենթակետի երկրորդ պարբերությունը շարադրել հետեւյալ խմբագրությամբ՝

«Հայաստանի ԷԷՀ-ի համակարգային օպերատորը, Ղրղզստանի ԱԷՑ-ի կառավարման հարցերով կազմակերպությունը կազմում եւ ներկայացնում են պլանավորման համակարգողին Հայաստանի ԷԷՀ-ի եւ Ղրղզստանի ԷՀ-ի՝ հաշվարկային մոդելում ներառված էլեկտրացանցային սարքավորումների վերանորոգումների գրաֆիկները։ Հայաստանի ԷԷՀ-ի եւ Ղրղզստանի ԷՀ-ի՝ հաշվարկային մոդելում ներառված էլեկտրացանցային սարքավորումների վերանորոգումների գրաֆիկները ենթակա չեն պլանավորման համակարգողի հետ համաձայնեցման։».

է) 2.4.3 ենթակետը «Ղազախստանի ՄԷՀ-ի համակարգային օպերատորը» բառերից հետո լրացնել «, այդ թվում՝ Ղրղզստանի Հանրապետության եւ Ղազախստանի Հանրապետության միջեւ պետական սահմանով էլեկտրաէներգիայի (հզորության) եւ ՄՊՀ-ի մատակարարումների հայտագրված ծավալները հաշվառելու համար» բառերով.

ը) 2.4.4 ենթակետը «Ղազախստանի ՄԷՀ» բառերից հետո լրացնել «, Ղրղզստանի ԷՀ - Ղազախստանի ՄԷՀ» բառերով.

թ) 2.4.5, 2.5.1 եւ 2.6.1 ենթակետերը համապատասխան հոլովով «Ղազախստանի ՄԷՀ-ի համակարգային օպերատոր» բառերից հետո լրացնել համապատասխան հոլովով «, Ղրղզստանի ԱԷՑ-ի կառավարման հարցերով կազմակերպություն» բառերով.

ժ) 2.6.2 ենթակետում՝

առաջին պարբերությունը «Ղազախստանի ՄԷՀ-ի համակարգային օպերատորը» բառերից հետո լրացնել «, այդ թվում՝ հաշվի առնելով Ղրղզստանի Հանրապետության եւ Ղազախստանի Հանրապետության միջեւ պետական սահմանով էլեկտրաէներգիայի (հզորության) եւ ՄՊՀ-ի մատակարարումների հայտագրված ծավալները՝ Հայաստանի ԷԷՀ-ի համակարգային օպերատորը» բառերով.

երրորդ պարբերությունը «Ղազախստանի ՄԷՀ-ի համակարգային օպերատորի կողմից» բառերից հետո լրացնել «, Ղրղզստանի ԱԷՑ-ի կառավարման հարցերով կազմակերպության, Հայաստանի ԷԷՀ-ի համակարգային օպերատորի կողմից» բառերով.

հինգերորդ պարբերությունում՝

«Ղազախստանի ՄԷՀ-ի համակարգային օպերատորի հետ համաձայնեցված» բառերից հետո լրացնել «, այդ թվում՝ Ղրղզստանի Հանրապետության եւ Ղազախստանի Հանրապետության միջեւ պետական սահմանով էլեկտրաէներգիայի (հզորության) եւ ՄՊՀ-ի մատակարարումների հայտագրված ծավալների նկատմամբ,» բառերը.

«Բելառուսի ՄԷՀ-ի, Ղազախստանի ՄԷՀ-ի» բառերից հետո լրացնել « եւ Ղրղզստանի ԷՀ-ի» բառերը.

ժա) 2.6.3 ենթակետը «Ղազախստանի ՄԷՀ-ի համակարգային օպերատորի կողմից» բառերից հետո լրացնել «, այդ թվում՝ հաշվի առնելով Ղրղզստանի Հանրապետության եւ Ղազախստանի Հանրապետության միջեւ պետական սահմանով էլեկտրաէներգիայի (հզորության) եւ ՄՊՀ-ի մատակարարումների հայտագրված ծավալները» բառերով.

ժբ) 2.6.5 եւ 2.6.6 ենթակետերը համապատասխան հոլովով «Ղազախստանի ՄԷՀ-ի համակարգային օպերատոր» բառերից հետո լրացնել համապատասխան հոլովով «, Ղրղզստանի ԱԷՑ-ի կառավարման հարցերով կազմակերպություն» բառերով.

ժբ) 2.6.7 ենթակետի առաջին պարբերությունը «Ղազախստանի ՄԷՀ-ի համակարգային օպերատորը» բառերից հետո լրացնել «, այդ թվում՝ հաշվի առնելով Ղրղզստանի Հանրապետության եւ Ղազախստանի Հանրապետության միջեւ պետական սահմանով էլեկտրաէներգիայի (հզորության) եւ ՄՊՀ-ի մատակարարումների հայտագրված ծավալները» բառերով։

3. 3-րդ բաժինը լրացնել հետեւյալ բովանդակությամբ 3.5 կետով՝

«3.5. Ղրղզստանի Հանրապետության տարածքում:

Ղրղզստանի Հանրապետության տարածքում ՄՊՀ կազմակերպումն ու իրականացումը վերապահվում է Ղրղզստանի ԱԷՑ-ի կառավարման հարցերով կազմակերպությանը, որն իրականացնում է հետեւյալ գործառույթները՝

- 110-500 կՎ լարման ազգային էլեկտրական ցանցերով էլեկտրական էներգիայի հաղորդման գծով ծառայությունների մատուցում.

- ազգային էլեկտրական ցանցերի օպերատիվ-կարգավարական կառավարում.

- Ղրղզստանի Հանրապետությունում էլեկտրական էներգիայի եւ հզորության արտադրության եւ սպառման ռեժիմների կառավարում իրական ժամանակի ռեժիմում.

- հարակից էներգահամակարգերի սուբյեկտներին հաճախականության կարգավորման (հզորության փոխհոսքերի օրական ժամանակացույցների միջեւ անհամամասնության շտկման) գծով ծառայությունների մատուցում.

– սահմանակից պետությունների էլեկտրաէներգետիկական համակարգերի հետ փոխգործակցություն զուգահեռ աշխատանքի ռեժիմների կառավարման եւ կայունության ապահովման գծով։»։

4. 4-րդ բաժինը լրացնել հետեւյալ բովանդակությամբ 4.5 կետով՝

«4.5. Ղրղզստանի Հանրապետության տարածքում:

4.5.1. Ղրղզստանի Հանրապետության օրենսդրությանը համապատասխան՝ ազգային էլեկտրական ցանցերով էլեկտրական էներգիայի հաղորդման գծով ծառայությունների, այդ թվում՝ անդամ պետությունների միջեւ ՄՊՀ-ի ծառայությունների սակագինը հաշվարկվում է հետեւյալ բանաձեւով՝

$$T=\frac{Z+P}{W}\left(\frac{սոմ}{կՎտ}ժ\right),$$

որտեղ՝

T-ն՝ ազգային էլեկտրական ցանցերով էլեկտրական էներգիայի հաղորդման գծով ծառայությունների սակագինն է (սոմ/կՎտժ).

Z-ն՝ էլեկտրական էներգիայի հաղորդման ծառայությունների համար օրենսդրությամբ սահմանված կարգով որոշվող Ղրղզստանի ԱԷՑ-ի կառավարման հարցերով կազմակերպության ընդհանուր տարեկան ծախսերն են (մլն սոմ).

P-ն՝ շահույթի տարեկան մակարդակը (մլն սոմ).

W-ն՝ պայմանագրերով հայտագրված էլեկտրական էներգիայի հաղորդման հանրագումարային ծավալն է(մլն կՎտժ)։

4.5.2. Ընդհանուր տարեկան ծախսերի մեջ ներառվում են վերանորոգման եւ շահագործման սպասարկման ծախսերը (հաշվի առնելով նյութական, աշխատանքային եւ այլ ծախսեր), պարտքի սպասարկումը (վարկեր) եւ ակտիվներում ներդրված միջոցների ամորտիզացիան, կապիտալ ներդրումները, էլեկտրական էներգիայի կորուստների փոխհատուցման գծով ծախսերը, էլեկտրաէներգիայի գնումը, պետական մարմիններին կատարված մասհանումները եւ այլն:

Էլեկտրական էներգիայի հաղորդման ծառայությունների սակագնի մեջ ներառվող ծախսերը որոշվում են Ղրղզստանի Հանրապետության օրենսդրությանը համապատասխան:»:

5. 5-րդ բաժինը լրացնել հետեւյալ բովանդակությամբ 5.5 կետով՝

«5.5. Ղրղզստանի Հանրապետության տարածքում:

Անդամ պետությունների միջեւ ՄՊՀ-ի ծառայությունների սակագնի ձեւավորման ժամանակ հաշվի չեն առնվում ծախսերը՝ Ղրղզստանի Հանրապետության օրենսդրությանը համապատասխան։»:

6. 6-րդ բաժնում՝

ա) 6.3.1.1 ենթակետի առաջին պարբերությունը «կամ Ղազախստանի Հանրապետության» բառերից հետո լրացնել «, կամ Ղրղզստանի Հանրապետության» բառերով, «ծառայությունների» բառից առաջ լրացնել «սուբյեկտների» բառով.

բ) 6.3.1.2 ենթակետը «անդամ պետությունների այն կազմակերպությունների միջեւ» բառերից առաջ լրացնել «Սահմանակից» բառով.

գ) լրացնել հետեւյալ բովանդակությամբ 6.6 կետ՝

«6.6. Ղրղզստանի Հանրապետության տարածքում:

Ղրղզստանի Հանրապետության տարածքում անդամ պետությունների միջեւ ՄՊՀ–ն իրականացվում է էլեկտրական էներգիայի հաղորդման ծառայությունների մատուցման պայմանագրերի հիման վրա, որոնք կնքվում են Ղրղզստանի ԱԷՑ-ի կառավարման հարցերով կազմակերպության կողմից՝ սույն Մեթոդաբանությանը համապատասխան։»։

7. 9-րդ բաժնում՝

ա) երկրորդ պարբերությունը «Ղազախստանի ՄԷՀ-ի համակարգային օպերատորի» բառերից հետո լրացնել «, Ղրղզստանի ԱԷՑ-ի կառավարման հարցերով կազմակերպության կողմից» բառերով.

բ) տասներորդ պարբերությունը շարադրել հետեւյալ խմբագրությամբ՝

«Այն դեպքում, երբ ՄՊՀ-ի իրականացման ժամանակ չի պահանջվում էլեկտրական էներգիայի (հզորության) հաղորդում Հայաստանի Հանրապետության եւ Ռուսաստանի Դաշնության միջեւ եւ (կամ) Ղրղզստանի Հանրապետության եւ Ռուսաստանի Դաշնության միջեւ, շեղումների փոխհատուցման նպատակով գնված եւ վաճառված էլեկտրական էներգիայի (հզորության)՝ հաշվարկի ժամանակ օգտագործվող քանակական եւ գնային պարամետրերը հաստատվում են Ռուսաստանի Դաշնության առեւտրային ենթակառուցվածքի կազմակերպությունների հաշվետու փաստաթղթերով։».

գ) տասներորդ պարբերությունից հետո լրացնել հետեւյալ բովանդակությամբ պարբերություն.

«Այն դեպքում, երբ ՄՊՀ-ի իրականացման ժամանակ պահանջվում է էլեկտրական էներգիայի (հզորության) հաղորդում Ղրղզստանի Հանրապետության եւ Ռուսաստանի Դաշնության միջեւ, Ռուսաստանի Դաշնության սահմանին մատակարարման կետերում շեղումների փոխհատուցման նպատակով գնված եւ վաճառված էլեկտրական էներգիայի (հզորության)՝ հաշվարկի ժամանակ օգտագործվող քանակական եւ գնային պարամետրերը հաստատվում են Ռուսաստանի Դաշնության առեւտրային ենթակառուցվածքի կազմակերպությունների հաշվետու փաստաթղթերով, իսկ Ղազախստանի Հանրապետության եւ Ղրղզստանի Հանրապետության սահմանով՝ Ղազախստանի Հանրապետության համակարգային օպերատորի եւ Ղրղզստանի ԱԷՑ-ի կառավարման հարցերով կազմակերպության միջեւ կազմված հաշվետու փաստաթղթերով։»։

Հոդված 2

Սույն արձանագրությունն ուժի մեջ է մտնում սույն արձանագրությունն ուժի մեջ մտնելու համար անհրաժեշտ ներպետական ընթացակարգերն անդամ պետությունների կողմից կատարվելու մասին վերջին գրավոր ծանուցումն ավանդապահի կողմից դիվանագիտական ուղիներով ստանալու օրվանից, բայց ոչ շուտ, քան ««Եվրասիական տնտեսական միության մասին» 2014 թվականի մայիսի 29-ի պայմանագրում փոփոխություններ կատարելու մասին» 20 թվականի -ին ստորագրված արձանագրությունն ուժի մեջ մտնելու օրը:

Կատարված է \_\_\_\_\_\_\_\_\_ քաղաքում 2017 թվականի \_\_\_\_\_\_\_\_ \_\_\_-ին, մեկ բնօրինակից՝ ռուսերենով։

Սույն արձանագրության բնօրինակը պահվում է Եվրասիական տնտեսական հանձնաժողովում, որը՝ որպես սույն արձանագրության ավանդապահ, յուրաքանչյուր անդամ պետությանը կուղարկի դրա հաստատված պատճենը։

|  |  |  |  |  |
| --- | --- | --- | --- | --- |
| Հայաստանի Հանրապետությունից՝ | Բելառուսի Հանրապետությունից՝ | Ղազախստանի Հանրապետությունից՝ | Ղրղզստանի Հանրապետությունից՝ | Ռուսաստանի Դաշնությունից՝ |